Demat deoc'h !    Oc'h implij filezilla em eus merzet ur gudennig en droidigezh... C'Hoarvezout a ra pa vez klasket treuskas ur restr war an ftp ma vez kavet dija ur restr gant ar memes anv (met koshoc'h) war an ftp.  Setu ar pezh a vez skrivet e brezhoneg :  "Ha fellout a ra deoc'h lakaat ar restr: x [savet da 10e]  e-lec'h ar restr a-heul : x [savet da 12e]"  Da lâret eo e vez kinniget lakaat an hini kozh e plas an hini nevez...! (poan 'meus bet o kompren petra oa ret din respont ar wech gentañ !).  E galleg ez eo skrivet:  "Voulez-vous remplacer le fichier : x [savet da 10e]  par le fichier suivant : x [savet da 12e]"  N'eo ket tre memestra...  Marteze ez eo bet reizhet abaoe ma 'm eus pellgarget an droidigezh, n'ouzon ket ma 'z eo an hini nevezañ a zo ganin...  A galon, Kristen.